ΚΑΝΟΝΙΣΜΟΣ (ΕΟΚ) αριθ. 2572/78 ΤΗΣ ΕΠΙΤΡΟΠΗΣ της 26ης Οκτωβρίου 1978 περί αιτήσεων συνδρομής του Ευρωπαϊκού Γεωργικού Ταμείου Προσανατολισμού και Εγγυήσεως, τμήμα "προσανατολισμού", για σχέδια του τομέα της παράκτιας αλιείας που αναφέρονται στον κανονισμό (ΕΟΚ) αριθ. 1852/78

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

την συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1852/78 του Συμβουλίου της 25ης Ιουλίου 1978 περί προσωρινής κοινής δράσεως αναδιαρθρώσεως του τομέα της παράκτιας αλιείας(1) και ιδίως το άρθρο 11,

Εκτιμώντας:

ότι οι αιτήσεις συνδρομής που υποβάλλονται στα πλαίσια της κοινής δράσεως που αναφέρεται ανωτέρω πρέπει να περιέχουν όλες τις πληροφορίες ώστε να εξακριβωθεί ότι οι εν λόγω εξοπλισμοί ανταποκρίνονται στις προϋποθέσεις και τα κριτήρια που καθορίσθηκαν από τον κανονισμό (ΕΟΚ) αριθ. 1852/78 και συμβάλλουν στην επίτευξη των σκοπών που αναφέρονται από αυτόν-

ότι οι πληροφορίες αυτές πρέπει να εμφανίζονται με ομοιόμορφο τρόπο ώστε να διευκολύνεται η γρήγορη μελέτη και συγκριτική εξέταση των αιτήσεων-

ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Μονίμου Επιτροπής Διαρθρώσεων Αλιείας-

ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεως επί του χρηματοδοτικού χαρακτήρα των μέτρων αυτών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι αιτήσεις συνδρομής του Ευρωπαϊκού Γεωργικού Ταμείου Προσανατολισμού και Εγγυήσεως, τμήμα "προσανατολισμού", για τα σχέδια που αναφέρονται στον κανονισμό (ΕΟΚ) αριθ. 1852/78 πρέπει να περιέχoυν τις πληροφορίες και τα πιστοποιητικά που καθορίζονται στα παραρτήματα του παρόντος κανονισμού.

2. Οι αιτήσεις συνοδευόμενες από το κείμενο συνθέσεως που αναφέρεται στο άρθρο 5 του εν λόγω κανονισμού, κατατίθενται σε τρία αντίτυπα σύμφωνα με τον ενδεικνυόμενο στα παραρτήματα του παρόντος κανονισμού τύπο.

3. Δεν δύνανται να ληφθούν υπόψη για την χορήγηση συνδρομής οι αιτήσεις που δεν πληρούν τις προϋποθέσεις των παραγράφων 1 και 2, καθώς και οι αιτήσεις που περιέχουν σχέδια των οποίων οι εργασίες έχουν ήδη αρχίσει κατά την ημερομηνία υποβολής της αιτήσεως.

4. Με την επιφύλαξη της υποβολής των εντύπων A, B1 και B2 ή, κατά περίπτωση, B3 που αναφέρονται στο παράρτημα του παρόντος κανονισμού, οι αιτήσεις που υποβάλλονται προ της ημερομηνίας θέσεως σε ισχύ του παρόντος κανονισμού, είναι εξ ίσου δεκτές σύμφωνα με τον τύπο που προβλέπεται από τον κανονισμό αριθ. 45/64/ΕΟΚ της 28ης Απριλίου 1964, περί αιτήσεων συνδρομής που υποβάλλονται στο Ε.Γ.Τ.Π.Ε, τμήμα "προσανατολισμού"(2).

Άρθρο 2

Ο παρών κανονισμός αρχίζει να ισχύει την τρίτη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 26 Οκτωβρίου 1978.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. Ν 211 της 1.8.1978, σ. 30.

(2) ΕΕ αριθ. 71 της 6.5.1964, σ. 1117/64.

ΠΑΡΑΡΤΗΜΑ Α

ΜΕΡΟΣ ΠΡΩΤΟ

ΜΕΡΟΣ ΔΕΥΤΕΡΟ Πληροφορίες που παρέχονται από το Κράτος μέλος

ΠΑΡΑΡΤΗΜΑ B

1. Σύντομη περιγραφή του σχεδίου (σε μία σελίδα το ανώτερο)

2. Αιτών(1)

2.1. Αντικείμενο των κυρίων δραστηριοτήτων του αιτούντος

2.2. Σχέσεις του αιτούντος με τον δικαιούχο του σχεδίου

2.3. Να επισυναφθούν:

- Καταστατικά

- Απόσπασμα του εμπορικού μητρώου

3. Δικαιούχος (άρθρο 10 παράγραφος 1)

3.1. Αντικείμενο και έκταση των κυρίων δραστηριοτήτων του δικαιούχου

3.2. Ενδεχόμενος δεσμός του δικαιούχου με αναγνωρισμένη οργάνωση παραγωγών ή οποιαδήποτε άλλη οργάνωση στο στάδιο της παραγωγής

3.3. Γεωγραφική επιφάνεια, στην οποία εκτείνεται η οικονομική δραστηριότητα του δικαιούχου

3.4. Οικονομική κατάσταση (να συμπληρωθούν τα έντυπα B4 και B5 που αναφέρονται στο τέλος του παρόντος παραρτήματος και να επισυναφθούν τα προβλεπόμενα δικαιολογητικά)

3.5. Να επισυναφθούν (όταν ο δικαιούχος είναι νομικό πρόσωπο):

- καταστατικά

- απόσπασμα του εμπορικού μητρώου

4. Σχεδιαζόμενα μέτρα

4.1. Περιγραφή της παρούσης καταστάσεως και γενική περιγραφή των εξοπλισμών ή των εγκαταστάσεων που προβλέπονται, της τεχνικής των χρησιμοποιήσεως καθώς και των αναγκών στις οποίες ανταποκρίνονται (έντυπα B1 και B2 για τα αλιευτικά πλοία και έντυπο B3 για την ιχθυοκαλλιέργεια)

4.2. Λεπτομερής τεχνική περιγραφή των εξοπλισμών ή των υπό μελέτη εργασιών καθώς και, για την ιχθυοκαλλιέργεια, περιγραφή της χρησιμοποιουμένης τεχνολογίας εκτροφής

4.3. Ολικός υπολογισμός του συνολικού κόστους των εργασιών (να υποδειχθούν οι βάσεις υπολογισμού και η ημερομηνία των εκτιμήσεων, να επισυναφθούν τα δικαιολογητικά)

4.4. Προβλεπόμενο πρόγραμμα για τις δραστηριότητες ή τις υπό μελέτη εργασίες

- ειδίκευση ή κλιμάκωση

- λεπτομέρειες εκτελέσεως

4.5. Αναμενόμενα αποτελέσματα στον τεχνικό, οικονομικό και κοινωνικό τομέα ιδίως όσον αφορά τα εισοδήματα, το επίπεδο απασχολήσεως και την ασφάλιση των ενδιαφερομένων εργατών

4.6. Αποδοτικότητα των επενδύσεων και ετήσιο καθαρό κέρδος που προβλέπεται κατά την διάρκεια των τριών πρώτων ετών εκμεταλλεύσεως (έντυπα B6 και B7)

5. Προβλεπόμενη χρηματοδότηση

5.1. Να συμπληρωθεί το έντυπο B8

5.2. Σε ποια έκταση και υπό ποίες προϋποθέσεις οι δικαιούχοι αναλαμβάνουν τα οικονομικά έξοδα της πραγματοποιήσεως του προγράμματος (π.χ. έξοδα αποσβέσεως, τόκων και λοιπά έξοδα);

5.3. Επιθυμούμενη κλιμάκωση της καταβολής της αιτουμένης συνδρομής

B1 ΠΑΡΟΥΣΑ ΟΙΚΟΝΟΜΙΚΗ ΚΑΤΑΣΤΑΣΗ ΤΟΥ ΔΙΚΑΙΟΥΧΟΥ (αλιευτικά σκάφη) ID="1">

Α. ΣΥΝΘΕΣΗ ΤΟΥ ΣΤΟΛΟΥ ΤΟΥ ΔΙΚΑΙΟΥΧΟΥ "" ID="1">Πλοία πλήρους κυριότητος"> ID="1">Πλοία συγκυριότητος"> ID="1">Πλοία υπό τεχνική διαχείριση">

Β. ΠΛΗΡΟΦΟΡΙΕΣ ΠΕΡΙ ΤΩΝ ΠΛΟΙΩΝ ΤΟΥ ΔΙΚΑΙΟΥΧΟΥ >(1)"> ID="1">1> ID="6">ολικό> ID="7">μεταξύ καθέτων"> ID="1">2"> ID="1">3"">

Γ. ΠΛΗΡΟΦΟΡΙΕΣ ΠΕΡΙ ΤΟΥ Ή ΤΩΝ ΠΛΟΙΩΝ ΓΙΑ ΤΑ ΟΠΟΙΑ ΖΗΤΗΘΗΚΕ Η ΣΥΝΔΡΟΜΗ "" ID="1">1> ID="6">ολικό> ID="7">μεταξύ καθέτων"> ID="1">2"> ID="1">3">

>

Β2 - ΠΡΟΒΛΕΨΗ ΔΡΑΣΤΗΡΙΟΤΗΤΟΣ (αλιευτικά πλοία) ID="2">

ΠΙΝΑΚΑΣ I "" ID="1"""

ΠΙΝΑΚΑΣ II """ ID="1"""

>

Β3 - ΠΑΡΟΥΣΑ ΟΙΚΟΝΟΜΙΚΗ ΚΑΤΑΣΤΑΣΗ ΤΟΥ ΔΙΚΑΙΟΥΧΟΥ (1) (ιχθυοκαλλιέργεια)

"" ID="1">Γεωγραφική θέση"> ID="1">Έτος κατασκευής"> ID="1">Περιεκτικότητα σε αλάτι %"> ID="1">Τύπος εκτροφής:" ID="1">- μονοκαλλιέργεια"> ID="1">- πολυκαλλιέργεια"" ID="1">Δίκτυο παροχετεύσεως ύδατος" ID="1">- κλειστό"> ID="1">- ανοικτό"" ID="1">Εμβαδόν επιφανείας δεξαμενών σε M2:" ID="1">- φυσικές"> ID="1">- τεχνητές"" ID="1">Είδη:" ID="1">-"> ID="1">-"> ID="1">-"" ID="1">Είδος διατροφής"> ID="1">Εφοδιασμός με ιχθύδια:" ID="1">- χωρητικότητα εκκολαπτηρίου"> ID="1">- ετήσιες χρησιμοποιούμενες ποσότητες"" ID="1">Απασχολούμενο προσωπικό"> ID="1""> ID="1">Μέση ετήσια απόδοση ανά εκτάριο(2):

- ποσότητες

- αξία(3)> ID="3">

"" ID="1"""

"""

B4 - ΙΣΟΛΟΓΙΣΜΟΙ ΣΕ ΠΕΡΙΛΗΨΗ

B5 ΛΟΓΑΡΙΑΣΜΟΙ ΕΚΜΕΤΑΛΛΕΥΣΕΩΣ ΚΑΙ ΚΕΡΔΩΝ ΚΑΙ ΖΗΜΙΩΝ ΣΕ ΠΕΡΙΛΗΨΗ

B6 ΠΡΟΒΛΕΠΟΜΕΝΟΙ ΛΟΓΑΡΙΑΣΜΟΙ ΕΚΜΕΤΑΛΛΕΥΣΕΩΣ ΚΑΙ ΚΕΡΔΩΝ ΚΑΙ ΖΗΜΙΩΝ ΚΑΤΑ ΕΠΕΝΔΥΣΗ

B7 - ΠΡΟΒΛΕΠΟΜΕΝΟΙ ΛΟΓΑΡΙΑΣΜΟΙ ΕΚΜΕΤΑΛΛΕΥΣΕΩΝ ΚΑΙ ΚΕΡΔΩΝ ΚΑΙ ΖΗΜΙΩΝ ΣΧΕΤΙΚΑ ΜΕ ΤΟ ΣΥΝΟΛΟ ΤΗΣ ΕΠΙΧΕΙΡΗΣΕΩΣ

B8 - ΣΧΕΔΙΟ ΧΡΗΜΑΤΟΔΟΤΗΣΕΩΣ ΕΠΕΝΔΥΣΕΩΣ

ΕΠΕΞΗΓΗΜΑΤΙΚΕΣ ΣΗΜΕΙΩΣΕΙΣ ΚΑΙ ΟΔΗΓΙΕΣ ΣΥΜΠΛΗΡΩΣΕΩΣ ΤΩΝ ΑΙΤΗΣΕΩΝ Εισαγωγικές παρατηρήσεις

Ο κανονισμός (ΕΟΚ) αριθ. 2572/78 χρησιμεύει για να περιγράψει όσο το δυνατόν ακριβέστερα τις πληροφορίες που χρειάζεται η Επιτροπή, ώστε να αποφασίσει επί των αιτήσεων συνδρομής σύμφωνα με τις προϋποθέσεις και τα κριτήρια του κανονισμού (ΕΟΚ) αριθ. 1852/78.

Για να καταλήξει στην ακριβή αυτή περιγραφή, να επιτρέψει γρήγορη μελέτη και να εγγυηθεί ότι οι πληροφορίες εμφανίζονται ομοιόμορφα, προβλέφθηκε, όπου τούτο ήταν δυνατό, η χρήση εντύπων.

Λαμβανομένου υπόψη του πλήθους των τομέων, των νομικών υποστάσεων και των σχετικών καταστάσεων, δεν είναι προφανώς δυνατόν να προβλεφθούν όλες οι ιδιομορφίες κάθε ατομικής περιπτώσεως.

Είναι συνεπώς δυνατόν ορισμένες πληροφορίες να μην είναι διαθέσιμες ή να μην επαρκούν ώστε να εξηγήσουν πλήρως αυτήν ή εκείνη την ιδιαίτερη κατάσταση. Όταν παρουσιασθεί αυτή η περίπτωση, είναι απαραίτητο να προσδιορισθούν σε ξεχωριστή σελίδα, οι αιτίες που καθιστούν αδύνατες τις απαντήσεις σε ορισμένες ερωτήσεις. Ο αιτών δύναται επίσης να επισυνάψει συμπληρωματικές εξηγήσεις σε κάθε έντυπο αν το θεωρεί απαραίτητο, για να εξηγήσει την ιδιομορφία της καταστάσεώς του ή της αιτήσεώς του.

ΠΑΡΑΡΤΗΜΑ A Γενικές οδηγίες συμπληρώσεως των εντύπων (περιθώρια με τετραγωνίδια)

α) Μόνο τα τετραγωνίδια 2 μέχρι 4.7.2 του πρώτου μέρους είναι προς συμπλήρωση από τον αιτούντα. Να μην συμπληρωθεί το δεξιό πλαίσιο κάθε σελίδας.

β) ο αριθμός των στοιχείων που χρησιμοποιούνται για την απάντηση (περιλαμβανομένων και των διαστημάτων μεταξύ λέξεων) δεν πρέπει να υπερβαίνει τον αριθμό που προβλέπεται από το έντυπο. Να χρησιμοποιούνται ενδεχομένως συντμήσεις.

Σε κάθε τετραγωνίδιο να σημειώνεται ένα μόνο στοιχείο.

γ) Εξαιρέσει των ποσών, η εγγραφή των πληροφοριών εντός περιθωρίων πρέπει να αρχίζει από το πρώτο τετραγωνίδιο αριστερά.

δ) Ποσά:

- χορηγούνται σε εθνικό νόμισμα, χωρίς δεκαδικά,

- τα τρίγωνα των τετραγωνιδίων ( h) επιτρέπουν τον διαχωρισμό των δισεκατομμυρίων, των εκατομμυρίων και των χιλιάδων,

- η εγγραφή εντός των τετραγωνιδίων πρέπει να γίνεται από το τελευταίο τετραγωνίδιο δεξιά.

Παράδειγμα: 10 000 F ....... h.1.0 h0.0.0

Επεξηγηματικές σημειώσεις κατά εδάφιο(2)

ΜΕΡΟΣ ΠΡΩΤΟ 2. Αιτών

Να συμπληρωθεί μόνον αν ο αιτών δεν είναι ένας από τους δικαιούχους.

3. Δικαιούχος

Αν υπάρχουν πολλοί δικαιούχοι, οι πληροφορίες του εδαφίου 3 να παρέχονται για καθένα εξ αυτών. Αν υπάρχουν περισσότεροι των τεσσάρων δικαιούχοι, παρακαλείσθε να υποδείξετε έναν αντιπρόσωπο και να χορηγήσετε εξ ίσου για εκείνον τις πληροφορίες του εδαφίου αυτού.

3.1. Σημειώστε με κύκλο την κατάλληλη απάντηση.

3.7. Να αναφερθείτε περιληπτικά στην οικονομική δραστηριότητα του δικαιούχου. Ως κριτήρια χαρακτηρισμού δύνανται να ληφθούν ο τύπος παραγωγής, οι δευτερεύουσες δραστηριότητες καθώς και ο προορισμός των προϊόντων.

3.8. Παραδείγματος χάρη: φυσικό πρόσωπο, νομικό πρόσωπο, (εταιρία, συνεταιρισμός, οργάνωση παραγωγών).

3.9. Να μην αναφέρετε τους μετόχους των οποίων το μερίδιο είναι κατώτερο των 20% του κεφαλαίου ή τους συμπλοιοκτήτες των οποίων το μερίδιο είναι κατώτερο των τεσσάρων δεκάτων έκτων.

3.10. Πρόκειται για αριθμούς πρωτοκόλλου του σχεδίου που δόθησαν από τις υπηρεσίες του Ταμείου. Αν υπάρχουν περισσότερες των τεσσάρων αιτήσεις να τις αναφέρετε στην συνέχεια στο κάτω μέρος της σελίδας.

4. Γενική περιγραφή του σχεδίου

4.1. Αυτή η παράγραφος δεν πρέπει να συμπληρωθεί.

4.2. Κάθε σχέδιο θα καταταχθεί απαραιτήτως σε μία από τις ακόλουθες δύο κατηγορίες:

αλιευτικά πλοία, ή ιχθυοκαλλιέργεια. Παρακαλείσθε να διαγράψετε την κατηγορία που δεν ενδιαφέρει.

4.3. Υποδείξατε τον μήνα και το έτος.

Παράδειγμα 0 4 7 8

Σημειώστε με κύκλο την σωστή απάντηση για την επιβεβαίωση.

4.7. Προέλευση: Κράτος, περιοχή.

Φύση: επιχορήγηση σε κεφάλαιο, δάνειο με μειωμένο τόκο, μείωση επιτοκίου κλπ.

Ποσό: να αναφερθεί, μόνον στην περίπτωση επιχορηγήσεων σε κεφάλαιο.

Επισυνάψετε συμπληρωματικό φύλλο αν υπάρχουν περισσότερες των δύο ενισχύσεις. Η χορήγηση των ενισχύσεων να είναι επιβεβαιωμένη από τις αρμόδιες αρχές προ της υποβολής της αιτήσεως στην Επιτροπή.

ΜΕΡΟΣ ΔΕΥΤΕΡΟ Πληροφορίες που παρέχονται από τα Κράτη μέλη.

5. Αν υπάρχουν πολλοί οργανισμοί οι πληροφορίες που ζητούνται στο έδαφιο 5 να χορηγηθούν για καθένα εξ αυτών.

ΠΑΡΑΡΤΗΜΑ B Επεξηγηματικές σημειώσεις σχετικά με τα έντυπα B1 μέχρι B8

1. Κάθε αίτηση συνδρομής να αναφέρεται σε σχέδιο που επιτρέπει επενδύσεις σε έναν ή περισσότερους τόπους εκτελέσεως και των οποίων η χρηματοδοτική επιβάρυνση αναλαμβάνεται σε έσχατη ανάγκη, από έναν ή περισσοτέρους δικαιούχους.

Τα απαιτούμενα έντυπα περιέχουν:

- οικονομικές και τεχνικές πληροφορίες που δείχνουν την σπουδαιότητα του σχεδίου για τον εν λόγω τομέα, B1, B2 και κατά περίπτωση, B3-

- χρηματοδοτικές πληροφορίες προορισμένες να εκτιμήσουν:

- την σημερινή οικονομική κατάσταση του δικαιούχου (B4 και B5),

- την αποδοτικότητα του σχεδίου (B6) και της επιχειρήσεως (B7),

- την χρηματοδότηση του σχεδίου (B8).

2. Το έντυπο B8 να συμπληρωθεί σε μονάδες εθνικού νομίσματος.

Τα έντυπα B4, B5, B6 και B7 να συμπληρωθούν σε χιλιάδες μονάδων εθνικού νομίσματος.

B1 - Παρούσα οικονομική κατάσταση του δικαιούχου (σχέδια που αφορούν τα αλιευτικά πλοία)

Πρέπει να αναφέρονται στο έντυπο αυτό πληροφορίες που να αποδεικνύουν την σημερινή και μελλοντική αλιευτική ικανότητα του στόλου του δικαιούχου.

Συγκεκριμένα: στον πίνακα Α πρέπει να αναφέρονται πληροφορίες σχετικά με τον τύπο ιδιοκτησίας των πλοίων που συνθέτουν τον στόλο του δικαιούχου καθώς επίσης και η κατάταξή τους κατά σειρά ηλικίας. Για να υπολογισθεί η ηλικία ενός πλοίου ο δικαιούχος πρέπει να βασισθεί στο έτος κατά το οποίο το πλοίο ενεγράφη στο νηολόγιο των αλιευτικών πλοίων.

Στους πίνακες Β και Γ πρέπει να είναι γραμμένα στις στήλες:

2. το όνομα του πλοίου ή, ελλείψει ονόματος, ο αριθμός νηολογήσεως (πίνακας Β), το όνομα και διεύθυνση του σχετικού ναυπηγείου (πίνακας Γ)-

3. ο λιμήν νηολογήσεως από τον οποίο το πλοίο ασκεί συνήθως την αλιευτική του δραστηριότητα-

4. ο τύπος του πλοίου, χρησιμοποιώντας τους ακόλουθους κώδικες (να συνδυασθούν δύο ή περισσότεροι κώδικες για τα πλοία πολλαπλής δραστηριότητας):

- μηχανότραπα με δίκτυα στην πρύμνη: = OTB 2,

- μηχανότραπα με δίκτυα στα πλάγια: = OTB 1,

- σκάφος που αλιεύει με κυκλικά δίκτυα: = PS,

- σκάφος που αλιεύει με δίκτυα δανικού τύπου: = DN,

- αλιευτικό που αλιεύει με παραγάδια: = LL,

- άλλα: = O

5. έτος κατασκευής (πίνακας Β): να προσδιορισθεί το έτος κατά την διάρκεια του οποίου το πλοίο ενεγράφη στο νηολόγιο των αλιευτικών πλοίων, το υλικό κατασκευής (πίνακας Γ): να δηλωθεί αν πρόκειται για χάλυβα, ξύλο, πλαστικό ή άλλο υλικό-

6. το μήκος: να προσδιορισθεί το ολικό μήκος (H.T.) σε μέτρα καθώς και το μήκος μεταξύ καθέτων (P.P.)-

7. η χωρητικότητα: να δοθεί η ολική χωρητικότητα ή εν αγνοία αυτής το εκτόπισμα (m3)-

8. η ισχύς: να δοθεί η ισχύς του κεντρικού κινητήρος (CH, HP ή KW)-

9. ο προορισμός του πλοίου: να δηλωθεί η πιθανή δραστηριότητα του εν λόγω πλοίου για τα επόμενα πέντε έτη:

- αλιευτική δραστηριότητα: = AP,

- απόσυρση διάλυση: = RD (έτος)

- άλλες δραστηριότητες, εκτός αλιείας: = RA (έτος)-

10. ο αριθμός του πληρώματος: να δηλωθεί ο μέσος αριθμός του πληρώματος συμπεριλαμβανομένου και του πλοιάρχου.

Β 2 - Πρόβλεψη δραστηριότητος (αλιευτικά πλοία)

1. Πρέπει να αναφέρονται στον πίνακα I, οι προβλέψεις σχετικά με πλοία, για τα οποία ζητήθηκε συνδρομή του Ευρωπαϊκού Γεωργικού Ταμείου Προσανατολισμού και Εγγυήσεως.

Στην στήλη "αλιευόμενα είδη" να παρατίθενται τα κυριώτερα είδη, δηλαδή τα είδη για τα οποία έχει προβλεφθεί ποσοστό ανώτερο του 20% του συνολικού ετησίου αλιεύματος του πλοίου.

Στην στήλη "αλιευτική περίοδος" να αναφέρονται από 1 μέχρι 12 οι μήνες κατά την διάρκεια των οποίων θα πραγματοποιηθεί η αλιεία (π.χ. από τον Ιούνιο μέχρι τον Σεπτέμβριο = 6 9).

Στην στήλη "ζώνες αλιείας" να αναφέρονται οι περιοχές αρμοδιότητας CIEM ή ICNAF ή, για άλλες θαλάσσιες περιοχές, οι διαιρέσεις που έχουν συσταθεί από τους αρμοδίους διεθνείς οργανισμούς (παραδείγματος χάρη: VII b), c) (Δυτική Ιρλανδία) ή ICNAF II (Δυτική Γροιλανδία).

Στην στήλη "λιμήν εκφορτώσεως" να αναφέρεται το όνομα του λιμένος στον οποίο θα γίνει πιθανώς η εκφόρτωση.

2. Να αναφέρονται στον πίνακα II τα προβλεπόμενα ετήσια αλιεύματα ανάλογα με τα είδη. Υπολογίσατε την κατά προσέγγιση αξία των αλιευμάτων κάθε είδους ώστε να εκτιμηθεί η ωφελιμότητα του σχεδίου.

Β 3 - Παρούσα οικονομική κατάσταση του δικαιούχου (ιχθυοκαλλιέργεια)

Το έντυπο αυτό να συμπληρώνεται για κάθε μονάδα εκτροφής. Σαν μονάδα εκτροφής νοείται κάθε σύνολο παραγωγής της οποίας η διάρθρωση της επιτρέπει να ενεργεί ως αυτόνομη μονάδα παραγωγής.

Σε περίπτωση που ορισμένα εδάφια του εντύπου Β3 είναι χωρίς αντικείμενο, διαγράψτε το εν λόγω εδάφιο.

Β4 - Ισολογισμοί σε περίληψη

(Οι σημειώσεις α), β), γ), δ) και ε), εφαρμόζονται εξ ίσου στο έντυπο Β5)

α) Όταν ιδρύεται νέα επιχείρηση, κάθε δικαιούχος, νομικό πρόσωπο, εταίρος της νέας επιχειρήσεως, που διαθέτει 20% ή περισσότερα μερίδια ή τέσσαρα δέκατα έκτα ή περισσότερες μερίδες συμπλοιοκτησίας πρέπει να παρέχει τους πίνακες Β4 και Β5 συνοψίζοντας τον ισολογισμό του και τους λογαριασμούς εκμεταλλεύσεως και τα κέρδη και τις ζημίες.

β) Αν ο δικαιούχος συμμετέχει σε ομάδα επιχειρήσεων, να συμπληρώσει επίσης τα έντυπα Β4 και Β5 για το σύνολο της ομάδος και να επισυνάψει αντίγραφο του ενοποιημένου ισολογιμού της ομάδος για τις τρείς τελευταίες χρήσεις.

Να σημειωθούν τα τετραγωνίδια του εντύπου στην επικεφαλίδα ανάλογα αν πρόκειται για επιχείρηση (Α) ή ομάδα επιχειρήσεων (Β) (ενοποιημένοι ισολογισμοί).

γ) Να συμπληρωθεί ο πίνακας ούτως ώστε τα στοιχεία του πιο προσφάτου έτους (τελευταίου λογιστικού έτους που έληξε κατά την στιγμή υποβολής της αιτήσεως) να αναφέρονται στην δεξιά στήλη. Κάθε γραμμή πρέπει να συμπληρώνεται ακόμη και όταν η αντιστοιχούσα αξία είναι ασήμαντη (να δηλωθεί με παύλα ή μηδενικό.)

Να προσδιορισθεί ο μήνας του κλεισίματος της οικονομικής χρήσεως στον κενό χώρο που φυλάσσεται για αυτό τον σκοπό υπεράνω των στηλών. Αν οι λογαριασμοί της τελευταίας χρήσεως είναι προσωρινοί, να δηλωθεί στο κάτω μέρος της σελίδας και να διαβιβασθεί το συντομώτερο ο πλήρης οριστικός ισολογισμός, ενδεχομένως αναθεωρημένος, με ένα νέο έντυπο Β4 ενημερωμένο. Αν, κατά τη διάρκεια των τριών σχετικών χρήσεων, η λογιστική περίοδος ήταν κατωτέρα ή ανωτέρα των δώδεκα μηνών, να δηλωθεί στο κάτω μέρος της σελίδας, ορίζοντας την διάρκεια αυτής της περιόδου.

δ) Οι οριστικοί λογαριασμοί και, αν έχουν αναθεωρηθεί, αναθεωρημένες οι τρείς τελευταίες οικονομικές χρήσεις χρησιμεύουν σαν βάση στον πίνακα. Να σημειωθούν τα τετραγωνίδια στην επικεφαλίδα του εντύπου ανάλογα αν πρόκειται για λογαριασμούς που προορίζονται για την εφορία (I), άλλους λογαριασμούς (II), ή λογαριασμούς που έχουν πολλαπλές λειτουργίες (I και II). Στην περίπτωση (II) καθορίστε στο κάτω μέρος της σελίδας την φύση των λογαριασμών αυτών.

ε) Το έντυπο Β4, για καθένα των τριών σχετικών ετών, να συνοδεύεται από αντίτυπο των ετησίων λογαριασμών περιλαμβανομένου του ισολογισμού, του λογαριασμού κερδών και των ζημιών καθώς και των σχετικών σημειώσεων.

4.0 Δαπάνες ιδρύσεως

Αν ο εθνικός νόμος επιτρέπει να ταξινομηθούν μεταξύ των περιουσιακών στοιχείων και αν έχουν χρησιμοποιηθεί στους συνημμένους λογαριασμούς.

4.1. Αϋλα πάγια

Λογιστική αξία των παραχωρήσεων, αδειών, διπλωμάτων ευρεσιτεχνίας, σημάτων, φήμη και πελατεία (αέρας της επιχειρήσεως) και δαπανών έρευνας και αναπτύξεως αν ο εθνικός νόμος το επιτρέπει.

Γήπεδα και κατασκευές

Καθαρή λογιστική αξία μετά την αφαίρεση αποσβέσεων και των προβλέψεων για υποτιμήσεις. Να υποδειχθεί εάν βασίζεται στο αρχικό κόστος (H) (συνολικό κόστος κτήσεως και κατασκευής παγίων βάσει της αξίας της κτήσεως) ή επί του κόστους αντικαταστάσεως (R) διαγράφοντας την περιττή μνεία.

Άλλα πάγια στοιχεία

Περιλαμβάνουν:

1. τα μερίδια συμμετοχής σε συμβαλλόμενες επιχειρήσεις,

2. τους τίτλους συμμετοχής (χρηματοδοτικές επενδύσεις),

3. τις αξίες που θεωρούνται σαν πάγιες.

4.2. Κινητές αξίες

περιλαμβάνουν εξ ίσου και τις μετοχές.

4.4. Καταβληθέν εταιρικό κεφάλαιο

Λογιστική αξία του κτηθέντος κεφαλαίου.

Κέρδη και ζημίες

Υπολογίσατε αρνητικά σε περίπτωση ζημιών ( ).

4.6. Μακροπρόθεσμα και μεσοπρόθεσμα χρέη

Χρέη πέραν του ενός έτους.

Συμπληρωματικά δεδομένα (κατά περίπτωση)

Ασφαλισμένη αξία: ποσό που καλύπτεται με ασφάλιση.

Β5 - Λογαριασμοί εκμεταλλεύσεως και κερδών και ζημιών σε περίληψη

(Γενικές οδηγίες, βλέπε περιπτώσεις α), β), γ), δ) και ε) επεξηγηματικών σημειώσεων σχετικά με το έντυπο Β4)

5.1.1. Το καθαρό ποσό του κύκλου εργασιών περιλαμβανομένων των εσόδων των πωλήσεων των προϊόντων, εμπορευμάτων και υπηρεσιών προερχομένων από τις συνήθεις δραστηριότητες του δικαιούχου λαμβανομένων υπόψη και όλων των εκπτώσεων που εφαρμόζονται στις πωλήσεις αυτές, του φόρου προστιθεμένης αξίας, και άλλων φόρων ευθέως συνδεδεμένων με τον κύκλο εργασιών και την ποικιλία του αποθέματος των τελικών και υπό επεξεργασίαν προϊόντων.

Συμπληρωματική σημείωση: Να μην αφαιρεθεί το κόστος διανομής και εμπορίας.

5.1.2. Εργασίες πραγματοποιηθείσες από την ίδια την επιχείρηση, που αντιπροσωπεύουν αξία προστιθεμένη στα πάγια της επιχειρήσεως.

5.1.3. Όλα τα προϊόντα εκτός εκείνων που αναφέρθηκαν ανωτέρω και προέρχονται από την εκμετάλλευση της επιχειρήσεως καθώς επίσης και τα ετήσια εισοδήματα και οι οφειλές.

5.3. Να ληφθεί υπόψη η ποικιλία του αποθέματος των πρώτων υλών και αναλωσίμων.

5.5.3. Περιλαμβάνει όλες τις δαπάνες εκτός εκείνων που αναφέρθησαν ανωτέρω και συνδέονται ευθέως με την εκμετάλλευση.

Συμπληρωματική σημείωση: Οι τόκοι, οι αποσβέσεις και προβλέψεις δεν αναφέρονται στην παρούσα θέση.

5.7.1. Υποδείξατε διαγράφοντας την περιττή μνεία εάν η βάση του υπολογισμού είναι το αρχικό κόστος (H) ή το κόστος αντικαταστάσεως (R).

5.9. Περιλαμβάνει ιδίως τους τόκους και τα εισοδήματα από τους τίτλους συμμετοχής.

5.11. Επισυνάψατε ξεχωριστό φύλλο με λεπτομέρειες των σημαντικών θέσεων.

Β6 - Λογαριασμοί εκμεταλλεύσεως και προβλεπόμενα κέρδη και ζημίες κατά επένδυση

Το έντυπο αυτό συμπληρώνεται χωριστά για κάθε επένδυση.

Να συμπληρωθούν οι στήλες εξ αριστερών προς τα δεξιά, αρχίζοντας από την πρώτη χρήση μετά από πραγματοποίηση της επενδύσεως.

Να συμπληρωθεί το έντυπο κάνοντας αναφορά στις επεξηγηματικές σημειώσεις του εντύπου Β5.

Στην περίπτωση της θέσεως σε λειτουργία νέας επιχειρήσεως, υποδείξατε στο κάτω μέρος της σελίδας την προβλεπόμενη διάρκεια χρησιμοποιήσεως των επενδύσεων (ξεχωρίζοντας ενδεχομένως τις κατηγορίες επενδύσεων).

Στην περίπτωση Ορθολογισμού των ήδη υφισταμένων παραγωγικών μονάδων η επένδυση εμφανίζεται στο επίπεδο εκμεταλλεύσεως αυτό καθ' εαυτό μέσω της μειώσεως ή αυξήσεως των εξόδων και των προϊόντων. Πρόκειται λοιπόν για την παρουσίαση των αποτελεσμάτων των επενδύσεων στο σύνολο της επιχειρήσεως υπό μορφή συμπληρωματικών κερδών (θετικές θέσεις) και ζημιών (αρνητικές θέσεις). Έτσι, αύξηση της αξίας των πωλήσεων θα υπολογισθεί θετικά, μείωση των εξόδων προσωπικού επίσης, αντίθετα αύξηση των εξόδων αυτών θα υπολογισθεί αρνητικά κλπ. Τοιουτοτρόπως θα εμφανιστεί πλεόνασμα/έλλειμμα εκμεταλλεύσεως που θα προκύπτει από την ίδια την επένδυση.

Να συμπληρωθεί το έντυπο συμειώνοντας μπροστά στο κάθε ποσό την έδειξη (+) ή ( ) κατά περίπτωση (μη λαμβάνοντας υπόψη τον πληθωρισμό).

Β7 - Προβλεπόμενοι λογαριασμοί εκμεταλλεύσεως και κερδών και ζημιών σε σχέση με το σύνολο της επιχειρήσεως

Απευθυνθείτε στις επεξηγηματικές σημειώσεις του εντύπου Β5.

Να συμπληρωθούν σε σταθερές τιμές μόνον για τις τρείς πρώτες χρήσεις μετά την πραγματοποίηση του σχεδίου (να μην ληφθεί υπόψη ο πληθωρισμός). Όπως το έντυπο Β6, το έντυπο αυτό αποτελεί πρόβλεψη, θεμελιωμένη σε στοιχεία που ήταν διαθέσιμα κατά την υποβολή της αιτήσεως. Υπονοείται ότι η εκτίμηση αυτή όσον εμπεριστατωμένη και αν είναι, δεν μπορεί να έχει παρά σχετική αξία και δεν είναι παρά προσέγγιση της προβλεπομένης αναπτύξεως της επιχειρήσεως.

Β8 - Σχέδιο χρηματοδοτήσεως επενδύσεως

Αυτό το σχέδιο χρηματοδοτήσεως πρέπει να καλύπτει όλες τις επενδύσεις για τις οποίες έχει ζητηθεί συνδρομή.

Το σημείο 8.5 αντιστοιχεί στο ποσό που δηλούται στο παράρτημα A μέρος πρώτο σημείο 4.5.

Αν το σχέδιο περιλαμβάνει πολλές χωριστές οικονομικές μονάδες (υπό-σχέδια) που δύνανται να αποτελέσουν αντικείμενο χωριστών αιτήσεων, το έντυπο χρηματοδοτήσεως πρέπει να συμπληρώνεται επιπλέον για κάθε υπο-σχέδιο.

(1) Συμπληρώνεται μόνον όταν ο αιτών δεν είναι και ο δικαιούχος.

(1) Πρόβλεψη για τα επόμενα πέντε έτη.(1) Το έντυπο αυτό πρέπει να συμπληρώνεται για κάθε εκτροφική μονάδα του δικαιούχου.

(2) Όσον αφορά τις μελλοντικές δραστηριότητες, υπολογίσατε την προβλεπόμενη για τα κύρια είδη απόδοση.

(3) Σε εθνικό συνάλλαγμα.(2) Οι αριθμοί των παραγράφων αντιστοιχούν στους αριθμούς των εδαφίων του εντύπου. Τα άρθρα που αναφέρονται στο παράρτημα αυτό είναι εκείνα του κανονισμού (ΕΟΚ) αριθ. 1852/78.